Internacia Federacio de Remado

La Internacia Federacio de Remado (, mallongigata kiel FISA) estas la internacia rega instanco pri remado. La asocio fondiĝis la 25-an de junio de 1892. Ĝia sidejo troviĝas en Laŭzano . La federacio ekzemple aranĝas la mondoĉampionadojn kaj difinas la konkursregulojn.

 Historio 
Ĝis la 1890-aj Jaroj ne ekzistis komunaj reguloj. Ili diferencis ekzemple en la vegolongo aŭ la boatokonstruado inter la diversaj kluboj. En 1891 la Belgia Federacio de Remkluboj postulis interŝtatan kongreson. Delegitoj el Belgujo, Francujo, Italujo, Nederlando kaj Svisujo ĉeestis ĝin. Ili faris la unuajn paŝojn al normigado de remado kaj planis rekunsidi 1892 en Turino, Italujo. Tiam delegitoj de kluboj kaj federacioj el Aŭstrio-Hungario, Belgujo, Alzaco-Loreno, Italujo, Svisujo kaj kelkaj francaj regionoj kunsidis kaj fondis FISA. Ĝi estas la unua internacia sporta federacio. Unu jaro poste FISA aranĝis sian unuan eventon: la Eŭropa Remada Ĉampionado sur la lago Orta (Italujo) por tri boatokategorioj.

153 ŝtataj federacioj estas membro de FISA en 2018.

 Prezidantoj 
 ĝis 1924 FISA ne havis prezidanton
 1924-1926: Eugène Baud, 
 1926-1949: Rico Fioroni, 
 1949-1958: Gaston Mullegg, 
 1958-1989: Thomas Keller, 
 1989-2014: Denis Oswald, 
 ekde 2014: Jean-Christophe Rolland, 

 Eventoj 
FISA aranĝas kelkajn eventojn kaj konkursojn ĉiujare. Por la Olimpikoj ĝi organizas la kvalifikadon. La plej gravaj konkursoj estas la jenaj:

 Monda Ĉampionado
 La plej granda kaj grava remevento. Ĝi estas 8-taga evento, kiu kutime okazas en Aŭgusto aŭ Septembro.
 Monda Rempokalo
 Serio de tri regattoj. La regattoj estas 3-tagaj eventoj, kiuj estas rigardataj kiel preparo por la Monda Ĉampionado.
 Monda Ĉampionado de sub-23-jaruloj
 Por tiuj, kiuj estas tro maljuna por la junulo-kategorio, sed ankoraŭ ne sufiĉe sperta por la MĈ
 Monda Ĉampionado de Junuloj
 Konkurso por sub-18-jaruloj. En olimpikaj jaroj ĝi okazas kune kun la Monda Ĉampionado.
 Maljunula Regatto
 La partoprenantoj remas en diversajn aĝokategorioj. Ĉiu super-27-jaruloj rajtas partopreni.
 Monda Ĉampionado de malkapabluloj
 Ĝi okazas dum la Monda Ĉampionado kaj unuafoje okazis en 2002
 Monda marborda Ĉampionado
 Unuafoje okazis en 2006
 Monda ergometra Ĉampionado
 Unuafoje okazis en 2018
 Eŭropa Ĉampionado
 Unuafoje okazis inter 1893 kaj 1973, reenkondukita en 2007

 Notoj kaj referencoj 

 Eksteraj ligiloj 

 Oficiala paĝo

Kategorio:Internaciaj sportaj federacioj
Kategorio:Remado
Kategorio:Asocioj de Svislando
Kategorio:Laŭzano